cyanic-selkie/wikianc huggingface dataset:
Louis Jourdan
Ura Hollywoodissa
Sodan jälkeen Jourdan muutti Yhdysvaltoihin David O. Selznickin kutsusta. Hän tuli tunnetuksi rooleistaan tyylikkäänä hurmurina. Iän karttuessa hän siirtyi enemmän luonnerooleihin. Jourdan muistetaan muun muassa elokuvista Kirje tuntemattomalta naiselta (1948) ja Gigi (1958) sekä kenties tunneituimmasta roolistaan pääkonna Kamal Khanina Bond-elokuvassa Octopussy – mustekala (1983). Myös hänen tulkintansa kreivi Draculasta BBC:n televisiosarjassa on jäänyt monien mieleen. Jourdan päätti uransa elokuvaan Komeettakanuunat (Year of the Comet, 1992).
Johannes von Tepl
Johannes von Teplin tunnetuin teos on runoelma Der Ackermann aus Böhmen, joka tunnetaan myös nimellä Der Ackermann und der Tod. Se on noin vuodelta 1401, ja ensimmäistä kertaa teos lienee painettu noin 1460.
Virginaali
Virginaali oli yleinen koti- ja harjoitussoitin Isossa-Britanniassa 1500- ja 1600-luvulla, mutta sen suosio väheni cembalon ja spinetin yleistyessä.
Baškiirit
Historia
Baškiria julistautui itsenäiseksi tasavallaksi 11. lokakuuta 1990. Syksyllä 1994 Ufassa solmittiin sopimus keskusvallan kanssa vallanjaosta. Baškiriassa baškiirit asuvat pääosin maaseudulla. Monet ovat sittemmin löytäneet töitä myös teollisuudesta. Teollisuuden pariin töitä tekemään muuttaneet käyvät usein venäläisiä kouluja ja seuraavat paljolti venäläisiä tapoja.
Hermann Kant
Kant toimi politiikassa Itä-Saksan muodollisen parlamentin, kansankamarin jäsenenä 1981–1990 ja kuului kommunistipuolueen keskuskomiteaan 1986–1989.
Günther Maleuda
Maleudan poliittisen uran päätepiste ei ollut Saksan jälleenyhdistyminen vuonna 1990, vaan hän istui Saksan liittopäivillä vuosina 1994–1998.
Pauli Soisalo (kuvittaja)
Vuonna 1945 Soisalo siirtyi Ilmari Turjan päätoimittamaan Suomen Kuvalehteen ja kohta sen jälkeen Seuraan. Samalla hän piirteli Giovannin lehtiin, kuten Joulukärpäseen. Hänen erikoisalanaan olivat ”säihkysääriset” tyttökuvat.
Kansainvälinen päivä köyhyyden poistamiseksi
Kansainvälinen päivä köyhyyden poistamiseksi on 17. lokakuuta vietettävä vuosipäivä, jonka tarkoituksena on kiinnittää huomiota maailmanlaajuiseen köyhyyteen ja pohtia keinoja sen poistamiseksi. Yhdistyneiden kansakuntien vuonna 1992 luomaa teemapäivää vietettiin ensimmäisen kerran jo vuonna 1987 Pariisissa, jonne kokoontui noin 100 000 henkeä kunnioittamaan köyhyyden, nälän, väkivallan ja pelon uhreja.
Jorma Saahko
Youtubessa hänet tunnetaan kanavalta Lotta ja pappa, jossa hän esiintyy pojantyttärensä Lotta-Sofia Saahkon kanssa. Lotta-Sofia Saahko perusti kanavan keväällä 2020, kun hän tuli Britanniasta Suomeen pakoon koronavirusepidemiaa. Kanavalla he laulavat ja jutustelevat piristääkseen ihmisiä. Ensimmäisen puolen vuoden aikana videot saivat yhteensä yli 30 miljoonaa katselukertaa. Saahkot laulavat vanhoja kansanlauluja, maakuntalauluja ja iskelmiä.
Jorma Saahko muutti 1965 Kuusjärveltä Valkeakoskelle, jossa asuu edelleen. Saahko on ollut leski vuodesta 2014. Hänen pojantyttärensä Lotta-Sofia Saahko asuu hänen omakotitalonsa yläkerrassa.
Leopold Engleitner
Engleitner tuli tunnetuksi vasta myöhemmin. Engleitner luennoi yliopistoissa Saksassa, Italiassa, Itävallassa, Sveitsissä ja Yhdysvalloissa. Bernhard Rammerstorfer teki vuonna 1999 hänen elämästään kirjan ja elokuvan Nein statt Ja und Amen.
Engleitnerin elämää käsittelevä teos käännettiin vuonna 2004 englanniksi nimellä Unbroken Will. Engleitner teki tämän yhteydessä Yhdysvaltain-kiertueen, ja hän esiintyi muun muassa United States Holocaust Memorial Museumissa, Columbian yliopistossa ja Simon Wiesenthal -keskuksessa.
Pyromania
Pyromania on miehillä naisia tavallisempaa.
Mäntsälän rautatieasema
Aseman laituriraiteet, joilla Z-juna pysähtyy, ovat vasemmalla ja oikealla sivulla, ja keskimmäisiltä kahdelta raiteelta kulkevat ohittavat junat. Raiteelta 1 liikennöidään Helsinkiin ja raiteelta 4 Lahteen.
Salibandyn alle 19-vuotiaiden poikien maailmanmestaruuskilpailut 2019
B-sarja
Lohko C
Lohko D
Bratislavan alue
Bratislavan alue on yksi Slovakian hallinnollisista alueista. Se sijaitsee maan lounaisosassa ja rajautuu Trnavan alueeseen, Itävallan Burgenlandin ja Ala-Itävallan osavaltioihin sekä Unkariin. Sen pääkaupunki on Bratislava. Alueella on arviolta 641 892 asukasta (vuonna 2016) ja sen pinta-ala on 2 053 neliökilometriä.
Benno Ohnesorg
thumb|250px|Benno Ohnesorgin [[hautakivi.]] Benno Ohnesorg (15. marraskuuta 1940 Hannover – 2. kesäkuuta 1967 Länsi-Berliini) oli saksalainen pasifisti, joka kuoli poliisin ammuttua hänet Iranin šaahin Mohammad Reza Pahlavin vastaisessa mielenosoituksessa. Vaikka Ohnesorg ei ollutkaan opiskelijaliikkeen johtohahmoja, hänestä tuli kuolemansa jälkeen marttyyrihahmo.
Hippomenes
Joissakin lähteissä Parthenopaios mainitaan Hippomeneksen lapseksi, mutta toisaalta Hyginus johdonmukaisesti kertoo Atalanten saaneen hänet Meleagroksen kanssa.
Alf Ross
Oikeusteoria
Ross sanoutui irti kaikesta metafysiikasta seuraten Hägerströmin filosofisia lähökohtia ja pyrki sitomaan oikeustieteen loogis-empiristiseen tiedekäsitykseen. Rossin teoriasta voidaan erottaa yhtäältä oikeusrealistinen teoria oikeuden ontologiasta ja siihen nojaavasta oikeuden epistemologiasta ja metodologiasta ja toisaalta käsiteanalyyttinen puoli, jossa keskeisen huomion kohteen muodostaa oikeustieteen kieli. Tämän kahtiajaon pohjalta muodostuu oikeustieteen epistemologis-metodologinen dualismi, jossa oikeustiede on toisaalta empiirinen ja toisaalta loogis-analyyttinen tieteenala.
Azerbaidžanin kansalliskirjasto
Azerbaidžanin kansalliskirjasto on Azerbaidžanin pääkaupungissa Bakussa toimiva maan kansalliskirjasto.
Hyrkanos II
Herodes Suuren isä Antipatros liittoutui Hyrkanoksen kanssa, ja vuonna 63 eaa. Rooman suuri sotapäällikkö Pompeius päätti myös tukea Hyrkanosta tämän veljeä vastaan. Antipater ja Pompeius pitivät kummatkin Hyrkanosta heikkona hallitsijana, ja uskoivat että häntä olisi helpompi käyttää hyväksi kun Aristobulosta. Roomalaisten avustuksella Aristobulos syrjäytettiin ja Juudea liitettiin Rooman valtakuntaan. Hyrkanosta ei kuitenkaan nimitetty Juudean kuninkaaksi, vaan hän sai tyytyä ylimmän papin virkaan. Julius Caesar nimitti Hyrkanoksen Juudean etnarkiksi, mutta todellinen valta oli Antipaterin käsissä.
Rīgas satiksme
Rīgas satiksme on kaupungin omistama julkisen liikenteen ja infrastruktuurin yhtiö, joka palvelee Latvian Riikaa ympäröivine alueineen. Se perustettiin 20. helmikuuta 2003 sateenvarjo-organisaationa Riian kaupungin raitiovaunujen, bussien ja johdinautojen liikennöitsijöiden kesken. Eri liikennemuotojen erilliset liikennöitsijät yhdistettiin ja brändättiin uudelleen nykyiselle nimelleen kaksi vuotta myöhemmin.
Rio de Janeiro (osavaltio)
Sijainti
Rio de Janeiro sijaitsee juuri Kauriin kääntöpiirin yläpuolella, joten valoisa ja pimeä aika ovat aina lähes yhtä pitkät. Koska ollaan eteläisellä pallonpuoliskolla, jouluna aurinko paistaa zeniitistä. Hämärän aikaa ei juurikaan ole.
Ilmasto
Kesäisin sataa enemmän, sillä joulukuussa aurinko paistaa zeniitistä ja alueen yllä on matalapaineen keskus. Koska Rio de Janeiro on kuitenkin varsin kaukana päiväntasaajasta, ei voimakkaita sade- ja kuivaa kautta esiinny. Talvella, eli heinäkuussa aurinko on siirtynyt Kravun kääntöpiirille, auringonsäteet osuvat viistommin Rio de Janeiron alueelle ja sataa vähemmän.
Sateet ovat tropiikille tyypillisiä: äkillisiä ja rajuja kuuroja. Sateista voi olla suuriakin haittoja, sillä yhteen mittaan voi sataa päiväkaupalla. Toisinaan rankkasateet aiheuttavat tuhoisia tulvia ja maanvyöryjä. Suuressa kaupungissa pintavalunta on suurta, ja kun viemärijärjestelmä on jossain määrin puutteellinen, ei ole harvinaista että korkeuseroiltaan mataliin kohtiin jätetyt autot peittyvät veden alle.
DK Bongo
thumb|right|250px|DK Bongo-rummut. DK Bongo on bongorumpujen näköinen ohjain Nintendo GameCubelle. Rumpuohjainta voidaan käyttää erityisesti niitä varten suunnitelluissa peleissä, kuten Donkey Kongassa ja sen jatko-osassa Donkey Konga 2:ssa. Rummut on suunniteltu Donkey Kong -pelissä ilmestyvien tynnyreiden mukaisesti. Rummut ovat kovaa muovia päällysosaa lukuun ottamatta, joka on eräänlaista kumia. Ohjaimeen on sisäänrakennettu mikrofoni, joka tunnistaa muun muassa taputtamisen.
Rio de Janeiro (osavaltio)
Pinnanmuodot
Endogeenisten tapahtumien vaikutus alueella on vähäistä. Koko Brasilia sijoittuu Etelä-Amerikan litosfäärilaatalle. Laatan reunat ovat alueesta niin kaukana ettei maanjäristyksiä esiinny.
Šamil Basajev
Iskuja
Yhdysvaltalaisen ABC-televisioyhtiön julkaistua Basajevin haastattelun ilmoitti Venäjä ryhtyvänsä rajoittamaan televisioyhtiön toimintamahdollisuuksia, koska se katsoi ABC:n tukevan terrorismia tarjoamalla Basajeville julkisuutta. Venäjän ulkoasiainministeriön ilmoituksen mukaan Venäjä ei uusinut ABC:n toimittajien akkreditointia Venäjälle eivätkä sen työntekijät olleet tervetulleita ottamaan yhteyksiä venäläisiin ministeriöihin ja virastoihin.
Rio de Janeiro (osavaltio)
Väestö
Koulutuksen puute on suurin syy köyhyyteen. Valtion, osavaltion tai kaupungin ylläpitämiä ilmaisia kouluja kyllä on, mutta niiden taso alaluokilla on hyvin heikko yksityisiin kouluihin verrattuna. Julkiset yliopistot taas ovat maan parhaita, mutta koulutusta vaille jääneillä köyhillä ei ole niihin asiaa.
Talous
Rio de Janeirossa sijaitsee koko maan ainoa ydinvoimala. Alueella sijaitsee myös yksi hiilivoimala ja kahdeksan maakaasulla toimivaa voimalaa.
Róisín-luokka
Alukset
thumb|LÉ Róisínin 6,5 metrin Deltan valmistama kumivene Kummallakin aluksella on kaksi 6,5 metrin Deltan kumivenettä Caley telineissä sekä Avonin 5,4 metrin kumivene.
Sikinos (kaupunki)
Historia
Kaupungin paikalla ei ole tehty arkeologisia kaivauksia.
Mechthild
Mechthild on naisen etunimi. Se on tunnettu saksankielisissä maissa.
Alkuperä
Mechthild on muunnos nimestä Mathilde.
Ignác Halász
Elämä ja ura
Unkarin tiedeakatemia (MTA) valitsi Halászin jäseneksi vuonna 1888, ja sitä seuraavana vuonna hänestä tuli Helsingin Suomalais-Ugrilaisen Seuran jäsen. Vuonna 1892 hän opetti Budapestissä, 1893 hän oli unkarilaisen vertailevan kielentutkimuksen yksityisopettaja Budapestin yliopistossa ja saman vuoden lopusta hän opetti unkarin kieltä ja vertailevaa kielentutkimusta Clujin yliopistossa.
Mándra
Kunnallisyksikön osat
Mándran kunnallisyksikkö muodostuu seuraavista kylistä, kaupungeista tai muista asutuksista:
Fleim
Verkkopalvelu jakautui verkkolehteen, -yhteisöön sekä lisäpalveluihin. Verkkolehti käsitteli kristilliseen nuorisokulttuuriin, elämänkatsomuksellisiin asioihin sekä populaarikulttuuriin liittyviä asioita kansankirkollisesta viitekehyksestä. Verkkoyhteisö koostui rekisteröityneiden käyttäjien kiinnostusryhmistä, blogeista, kuvista ja kommenteista. Lisäpalveluissa tarjottiin verkkohartautta, videoita sekä rippikoulun ulkoläksyjen opetteluun tarkoitettua peliä.
Torsten Wiesel
Torsten Nils Wiesel (s. 3. kesäkuuta 1924) on ruotsalaissyntyinen neurobiologi. Hänet palkittiin vuonna 1981 David H. Hubelin kanssa Nobelin lääketieteen palkinnolla aivojen näkökeskusta koskevista tutkimuksista. Wiesel ja Hubel jakoivat palkintonsa Roger Sperryn kanssa.
Bronto Skylift
Historiaa
Vuonna 1993 Bronto-konserni luopui paloautojen ja muun palokaluston valmistuksesta ja management buyout -kaupassa Säynätsalon tehtaan omistajaksi tuli yrityksen toimiva johto. Se jatkoi paloautojen valmistusta Bronto-konserniin kuuluneen Sammutin Oy:n nimellä. Se valmistaa yhä paloautoja Saurus-tuotemerkillä, nykyisin osana NRG konsernia
Syros (kaupunki)
Maantiede
Syroksen poliksen kaupunkikeskus sijaitsi saaren itärannikolla nykyisen Ermoúpolin kaupungin paikalla. Sen akropoliina eli linnavuorena ja yläkaupunkina toimi nykyinen Áno Sýroksen kukkula.
Grobiaani
Grobiaani (Grobian, Sanctus Grobianus) on kuvitteellinen keskiaikainen pyhimys, jonka nimi johtuu saksan kielen sanasta grob, 'karkea', 'sivistymätön ihminen'. right|thumb|Narrenschiff Satiirikko Sebastian Brant (1457-1521) keksi Pyhän Grobianin huonojen tapojen suojeluspyhimykseksi kuuluisaan runoonsa Das Narrenschiff (1494). Das Narrenschiff kuvaa tämän uuden pyhimyksen palvontaa. Tästä runosta on saanut nimensä Katherine Anne Porterin romaani Narrilaiva. , ja se oli myös Erasmus Rotterdamilaisen Tyhmyyden ylistyksen esikuva.
Suomenlinnan vankila
pienoiskuva|Suomenlinnan vankilan portti. Suomenlinnan vankila on vuonna 1971 Helsingin Suomenlinnassa toimintansa aloittanut avovankila. Se tunnettiin aiemmin Suomenlinnan työsiirtolana. Vankila sijaitsee kirkkosaaren eli Ison-Mustasaaren eteläpäässä. Vankila on perustettu Suomenlinnan peruskorjaus- ja entisöintitöitä varten; yhteistyötä tehdään opetus- ja kulttuuriministeriöön kuuluvan Suomenlinnan hoitokunnan kanssa. Paikallisesti Konnalana tunnetun avovankilan vangit työskentelevät arkipäivisin ohjatusti erilaisissa tehtävissä ympäri saarta. Erityisesti he korjaavat Suomenlinnan rakennuksia ja kivetyksiä tai hoitavat saaren maisemaa.
Roy Mason
Roy Mason PC (18. huhtikuuta 1924 – 19. huhtikuuta 2015 ) oli brittiläinen Työväenpuolueen poliitikko.
Mason syntyi Roystonissa, Etelä-Yorkshiressa. Hän teki työtä hiilikaivoksessa, kunnes pääsi parlamentin jäseneksi Barnsleyn vaalipiiristä vuonna 1953. Hänen pitkään poliittiseen uraansa mahtui muun muassa kausi puolustusministerinä vuosina 1974–1976, minkä jälkeen hän toimi Pohjois-Irlannin asioiden ministerinä vuoteen 1979.
Mason istui parlamentissa yhtämittaisesti 34 vuotta ennen vetäytymistään 1980-luvun loppupuolella. Hänestä tehtiin 20. lokakuuta 1987 elinikäinen pääri nimellä Baron Mason of Barnsley.
Henning Mankell
Elokuvia ja televisiosarjoja
Mankell on ohjannut ja käsikirjoittanut kuuden minuutin mittaisen lyhytelokuvan Löpet (1981).
Mosambikin katulapsista kertova kirja Comédia infantil on elokuvattu, ja siinä on esiintyjinä muun muassa oikeita mosambikilaisia katulapsia. Elokuvan ensi-ilta oli 1998. Rikosromaanista Tanssinopettajan paluu on tehty kaksiosainen tv-sarja vuonna 2004. Kennedyn aivot (2010) ja Kiinalainen (2011) myös filmattu televisiolle.
Euroopanhumalapyökki
Kuvaus
Euroopanhumalapyökki on kesävihanta lehtipuu, joka voi kasvaa 24 metrin korkuiseksi. Sen latvus on kartiomainen tai epäsäännöllinen ja sen kuori on karkea ja suomuinen. Koivumaiset sahalaitaiset lehdet ovat 3–10 cm pitkiä. Kukinnot ovat norkkoja, joista koiraspuoliset ovat 5–10 cm pitkä ja naaraspuoliset 2–5 cm. Siemenet ovat pieniä, 2–4 mm pitkiä pähkinöitä.
Vokseli
frame|Kolmiulotteisen [[MRI-vokseligrafiikkakuvan esitys kaksiulotteisista kuvista muodostuvana leikesarjana.]] Vokseli on pikselin kolmiulotteinen vastine, kolmiulotteisen kuvamatriisin kuva-alkio.
Risto M. Nieminen
Tieteellinen ura
Risto Niemisellä on lukuisia luottamustehtäviä useissa kansallisissa ja kansainvälisissä tieteen ja tutkimuksen alan järjestöissä. Hän on mm. toiminut Osk. Huttusen säätiön hallituksen puheenjohtajana vuodesta 2000.
Tutkimustyö
Risto Nieminen on ollut Computational Materials Science -lehden (Elsevier) ensimmäinen päätoimittaja ja on nykyisin Electronic Structure-lehden (IOP) päätoimittaja. Hän on toimituskunnan jäsen Proceedings of the National Academy of Sciences (USA)- ja Lecture Notes in Computational Science and Engineering (Springer)-lehdessä.
Mantíneia
Mantíneia on perinyt nimensä antiikin ajan Mantineian kaupungilta, joka sijaitsi sen alueella. Mantíneia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Trípolin kuntaan yhdessä Fálanthoksen, Korýthion, Levídin, Skirítidan, Tegéan ja Valtétsin kanssa.
Parantamisherätys
Parantamistoimintaa olivat tosin jo aiempina vuosikymmeninä harjoittaneet esimerkiksi sellaiset evankelistat kuin Aimee Semple McPherson, Smith Wigglesworth ja Maria Woodworth-Etter. Woodworth-Etteriä pidetään helluntailiikkeen isoäitinä ja edelläkävijänä.
Vuonna 1952 Voice of Healing -liikkeen huippuhetkinä järjestön samannimisessä lehdessä kerrottiin 49:stä parantajaevankelistasta. Vuonna 1958 heistä oli jäljellä vain noin 12. Herätys oli hiipumassa. Toisaalta samanaikaisesti oli syntymässä maailmanlaajuinen karismaattinen liike, johon monet parantamisliikkeen evankelistat sittemmin kotiutuivat.
Börje Lampenius
Tor Börje Lampenius (18. joulukuuta 1921 Helsinki – 3. marraskuuta 2016 ) oli suomalainen teatteriohjaaja ja näyttelijä-laulaja. Hän teki mittavan uran Helsingin Ruotsalaisessa teatterissa. Hänen kuuluisia roolejaan ovat olleet muun muassa Kauppamatkustajan kuoleman päärooli ja tavaramerkiksi muodostunut Freddyn osa näytelmässä My Fair Lady. Lampenius on levyttänyt useita iskelmiä ja näytellyt elokuvissa sekä Suomessa että Ruotsissa. Vuonna 2000 Lampeniukselle myönnettiin Suomen Teatterijärjestöjen Keskusliiton kultainen kunniamerkki.
Elokuvat ja iskelmät
Lampeniuksen ansioihin kuuluu sivuosia 1950-luvun suomalaisissa elokuvissa, esimerkiksi Filip von Schantzin rooli elokuvassa Mä oksalla ylimmällä vuonna 1954. Vuonna 1978 hänellä oli sivuosa ruotsalaisessa elokuvassa Lakeuden laulu.
Walter Ahlström
Walter Ahlström oli kauppaneuvos Antti Ahlströmin ja hänen vaimonsa Eva o.s. Holmströmin poika, joka nousi A. Ahlström -yhtiön hallintoneuvostoon vuonna 1896 Antti Ahlströmin kuoltua. Perheyrityksestä muodostettiin vuonna 1907 A. Ahlström Osakeyhtiö, jonka kotipaikaksi tuli Noormarkku. Ahlströmistä tuli sekä pääjohtaja että hallituksen puheenjohtaja. Aluksi kaikki osakkeet olivat Eva Ahlströmin nimissä, mutta hän jakoi ne myöhemmin kuudelle lapselleen. Walter Ahlströmin kaudella yhtiö muuttui sahateollisuuden harjoittajasta kemiallista ja mekaanista metsäteollisuutta, konepajoja ja lasitehtaita sisältäväksi monialayritykseksi. Vuorineuvoksen arvon Walter Ahlström sai vuonna 1925.
Vuonna 1923 Ahlströmin Varkauden konepajan telakalta valmistui Walter Ahlströmille moottorialus Standard, jonka suunnitteli insinööri Joh. Carlström. Teräsrunkoisen kaksikerroksisen laivan pituus oli 21,95 metriä, leveys 4,0 metriä ja syväys 1,4 metriä. Laivalla oli 150 hevosvoiman kuusisylinterinen moottori ja sen kulkunopeus oli 12 solmua.
Geumsansa
Geumsansa on Etelä-Koreassa Gimjen kaupungissa sijaitseva buddhalainen temppeli. Temppelin nimi tarkoittaa ”kultaisen vuoren temppeliä”, ja se aloitti toimintansa joko vuonna 199 tai 600 lähteestä riippuen. Laajennustöitä tehtiin 720–760-luvuilla, jolloin suurin osa temppelistä käytännössä rakennettiin uudelleen.
George Reeves
Kuolema
Silminnäkijöiden mukaan Reeves ja Lemmon olivat aikaisemmin päivällä olleet syömässä ravintolassa ja riidelleet. Illalla Reeves meni aikaisin nukkumaan, mutta tuli myöhemmin valittamaan melusta ja jäi hetkeksi vieraiden luo juomaan. Myöhemmin hän lähti vihaisena nukkumaan. Sen jälkeen vieraat kuulivat yhden aseenlaukauksen, jolloin William Bliss juoksi hänen huoneeseensa ja löysi Reevesin makaamassa kuolleena sängyssään alasti, selällään, jalat maassa, 9 mm:n Luger-pistooli maassa jalkojensa välissä.
Lähteet
The George Reeves Archives
Patti
Patti merkitsee pelin päättymistä tasapeliin, mutta näin ei ole aina ollut. 1000-luvun Arabiassa sitä pidettiin patin aiheuttajan voittona, 1700-1900 lukujen Venäjällä ja Isossa-Britanniassa se oli patitetun voitto. Aina pattia aiheuttavaa siirtoa ei ole edes pidetty laillisena. Nykyinen tasapelinä pitäminen on lähtöisin 1400-luvun Italiasta, ja 1900-luvulla siitä tuli kansainvälisesti hyväksytty sääntö. Kaikissa shakkivariaatioissa patti ei nykyäänkään välttämättä ole tasapeli. Näin on esimerkiksi syöttöshakissa.
Patti shakkiongelmissa
Joissain shakkiongelmissa vaaditaan valkeaa siirtämään ja saavuttamaan patin n siirrossa normaalin "matti n siirrossa" sijaan. Monet ovat myös yrittäneet kehittää nopeimman patin alkuasemasta alkaen. Tähän saakka lyhyimmän patin on löytänyt Sam Loyd, se on vain kymmenen siirtoa pitkä:
Muuta
Sanaa pattitilanne käytetään yleisesti puhuttaessa lukkiutuneesta tilanteesta (esimerkiksi sodan tai piiritystilanteen aikana). Pattitilanteessa yleensä toisella, joskus molemmilla osapuolilla, ei ole mitään järkevää toimintoa, joten tilanne muodostuu usein päivien mittaiseksi odotukseksi.
Kardia (kaupunki)
Maantiede
Kardian kaupunkivaltion hallussa olleen alueen kooksi on arvioitu noin 25–100 neliökilometriä. Alueeseen kuuluivat muun muassa Kobrys ja Kypasis hieman pohjoisempana samalla rannikolla.
Historia
Kardia oli alun perin Joonian Miletoksen ja Klazomenain siirtokunta. Sen alkuperäiseksi siirtokuntalaisten johtajaksi mainitaan joko Hermokhares tai Hermokrates Miletoslainen. 500-luvun eaa. puolessa välissä sinne muutti lisää asuttajia Ateenasta Miltiades vanhemman johdolla. Kaupungin asukkaasta käytettiin etnonyymiä Kardianos.
Fanny Churberg
Elämä
Helsingissä Fanny Churberg aloitti maalausopinnot ottamalla yksityistunteja. Opettajina olivat Selma Chaefferin ja Alexandra Frosterus-Såltin (1865–1866), Emma Gyldén ja Berndt Adolf Lindholm (1866–1867). Hän jatkoi opintojaan yksityisoppilaana Carl Ludwigin johdolla vuosina 1867–1868 ja 1871–1874 Saksassa Düsseldorfissa, jossa oli arvostettu Düsseldorfin taideakatemia, mutta palasi aina kesäisin maalaamaan Suomeen. Hän oli myös ensimmäisiä Pariisissa opiskelleita suomalaisia maalareita. Churberg oli Vilhelm von Gegerfeltin yksityisoppilaana Pariisissa vuonna 1876. Vuonna 1878 hän teki matkan Pariisin maailmannäyttelyyn, ja kansankäsityöt alkoivat kiinnostaa häntä yhä enemmän.
Slobodan Jovanović
Slobodan Jovanović (3. joulukuuta 1869 Novi Sad – 12. joulukuuta 1958 Lontoo) oli serbialainen lakimies, kirjallisuuskriitikko ja poliitikko. Hän osallistui vuoden 1919 Pariisin rauhankonferenssiin Jugoslavian hallituksen asiantuntijana. Hän toimi pitkään yliopistotiedemiehenä aina 1930-luvulle asti. Jovanović oli mukaana politiikassa ja toimi kenraali Dušan Simovićin hallituksen varapääministerinä maaliskuussa 1941 tammikuuhun 1942 sekä sen jälkeen Jugoslavian kuningaskunnan pakolaishallituksen pääministerinä Lontoossa tammikuusta 1942 kesäkuuhun 1943. Sodan jälkeen hän jäi Lontooseen, sillä vallan ottaneet kommunistit Titon johdolla tuomitsivat hänet Belgradissa poissolevana 20 vuoden vankeuteen.
Guido Deiro
Guido Pietro Deiro, taiteilijanimeltään Deiro, (1. syyskuuta 1886 Salto Canavese, Piemonte, Italia – 26. heinäkuuta 1950 Loma Linda, Kalifornia, Yhdysvallat) oli italialais-amerikkalainen harmonikkataiteilija ja säveltäjä. Hän oli ensimmäinen suureen suosioon noussut vaudeville-harmonikkamuusikko ja vaikutti merkittävästi pianoharmonikan suosion leviämiseen 1900-luvun alussa Pohjois-Amerikassa ja myöhemmin maailmanlaajuisestikin nuoremman veljensä Pietro Deiron kanssa.
Molière
Elämä ja näyttelijän työ
Molière kuoli oman näytelmänsä ääreen: hän pyörtyi lavalle kesken Luulosairaan neljännen esityksen, sai verensyöksyn keuhkoista ja kuoli pari tuntia sen jälkeen kotonaan ilman viimeistä voitelua, sillä kaksi pappia kieltäytyi suorittamasta hänelle kirkollisia riittejä, eikä kolmas ehtinyt paikalle ajoissa. Pappien kieltäytyminen johtui Pariisin arkkipiispasta, joka oli suuttunut monien kirkonmiesten tavoin Tartuffesta. Kirjailijan leski otti yhteyttä kuningas Ludvig XIV:een joka määräsi paikalle seurakuntapapin hoitamaan ruumiin siunauksen. Vaikka oli yö, kirjailijaa oli saattamassa suuri joukko ihmisiä. Vuonna 1817, kun hänen arvonsa näytelmäkirjailijana oli tunnustettu, ruumis siirrettiin syrjäiseltä paikaltaan Pariisin Père-Lachaisen hautausmaalle.
Guido Deiro
Loppuvuodet
Vaudevillen suosio alkoi laskea 1920-luvun lopulla radion ja elokuvan vallatessa alaa. Vuoden 1929 pörssiromahdus oli niin ikään kova isku viihdeteollisuudelle. Kiertueiden ehtyessä Guido Deiro asettui San Franciscoon, josta käsin hän avasi ketjun harmonikkakouluja pohjois-Kaliforniaan, Nevadaan, Oregoniin ja Washingtonin osavaltioon. Enimmillään hänen nimissään oli parisen tusinaa harmonikkakoulua. Guido Deiro ei kuitenkaan pitänyt opetustyöstä. Hänen opetusliiketoiminnastaan ei siten tullut suurta menestystä, ja harmonikkakoulut jäivät suhteellisen lyhytikäisiksi.
Sävellykset
Deiron sävellyksistä kenties suosituimpia olivat Deiro Rag, joka julkaistiin myös pianosovituksena vuonna 1913 sekä Broadway-musikaali Kismetin teema vuodelta 1911, joka julkaistiin vuonna 1920 Frank Henri Klickmannin sovituksena pianolle ja laulusolistille.
Mustasaari
Historia
vasen|pienoiskuva|150x150px|[[Väinö Voionmaa|Väinö Wallinin piirros Mustasaaren pitäjän sinetistä vuodelta 1896. Sinetin aihe viittaa hylkeenpyyntiin.]]
Korsholman linna ja emäseurakunta (1300–1606)
Mustasaaren alue oli 1000-luvun lopulle saakka veden alla, eikä alueelta siten ole tehty esihistoriallisia löytöjä. Mustasaaresta tuli kirkko- ja kauppakeskus 1200-luvulla. Ensimmäinen kappeli rakennettiin todennäköisesti Kappelinmäelle ja rannikolle perustettiin kauppapaikka ja satama. Pähkinäsaaren rauhan myötä Suomen puolustusta lujitettiin ja osaksi keinotekoiseen saareen rakennettiin 1300-luvulla Korsholman linna. Ensimmäinen maininta linnasta on vuodelta 1384. 1390-luvulla Korsholma oli muutaman vuoden ajan vitaaliveljien tukikohta.
Kaupunkioikeudet (1606–1852)
Vuonna 1852 kaupunki paloi ja tulipalon jälkeen Vaasa siirrettiin Klemetsön niemelle. Samalla siitä tehtiin itsenäinen seurakunta. Mustasaaren seurakunta kunnosti tulipalossa tuhoutuneen Pyhän Marian kirkon tilalle kirkokseen vuosina 1777–1786 rakennetun hovioikeuden talon.
Maantiede
Mustasaaren naapurikunnat ovat Laihia, Maalahti, Vaasa ja Vöyri.
Mustasaaressa on 213 järveä, joista suurimmat ovat Karperöfjärden, Vallviken ja Storträsket.
Kylät
Anixor, Brändövik, Böle 1, Björköby, Helsingby, Iskmo, Jungsund, Karkkimala, Karperö, Kaukaluoto, Koivulahti, Koskö, Kuni, Martoinen, Miekka, Munsmo, Norra Vallgrund, Panike, Petsmo, Puntainen, Raippaluoto, Riimala, Runsor, Singsby, Sepänkylä, Sulva, Söderudden, Södra Vallgrund, Taurila, Tuovila, Tölby, Vassor, Veikkaala, Vikby, Voitila, Västerhankmo, Österhankmo
Maastohiihto talviolympialaisissa 1952
Menestynein maastohiihtomaa vuoden 1952 olympialaisissa oli Suomi.
Didot (täsmennyssivu)
Didot voi viitata seuraaviin:
Muurame
Taajamat
Kunnan keskustaajama on lihavoitu. Asteriskilla (*) merkityt taajamat kuuluvat tähän kuntaan vain osittain. Kinkomaan taajama-asutus ei enää muodosta omaa taajamaansa vaan on kasvanut osaksi Jyväskylän keskustaajamaan. Se on Jyväskylän keskustaajaman ainoa osa, joka ei kuulu Jyväskylän kaupunkiin.
Kulttuuri
thumb|right|Muuramen kulttuurikeskus
Urheilu
Seuraurheilun puolella paikkakunnan lippulaiva on lentopallojoukkue Muuramen Lentopallo, joka on pelannut  korkeimmalla sarjatasolla Lentopallon SM-liigassa kaikkiaan 13 vuotta. Joukkueen paras sijoitus SM-liigassa on 6. sija kaudelta 2011–2012.
Tapahtumat
Muuramessa järjestetään vuosittain Naamat-niminen rockfestivaali, joka pienuudestaan huolimatta on kerännyt valtakunnallista kulttimainetta.
Kovenantti
Kovenanttien tyyppejä
Kovenanttien pääryhmiä ovat tunnusluku- eli finanssikovenantit ja muut kovenantit.
Papyrologia
Papyrologian historia
Papyruksia käytettiin kirjoitusmateriaalina koko Välimeren alueella, mutta niitä on löytynyt pääasiallisesti Lähi-idän aavikoista, sillä papyrus säilyy vain erityisen kuivissa oloissa. Egyptissä papyruksia on löytynyt ensisijaisesti muinaisilta kaatopaikoilta paikkakunnilla, jotka keinokastelun rappeuduttua ovat joutuneet aavikon valtaan. Tekstejä on löydetty myös haudoista, varsinkin muumioiden kuolinnaamioista, jotka usein tehtiin poisheitettävistä papyruksista. Erityisen rikas löytöpaikka on ollut Faijum-keitaan alue (antiikin Arsinoë), jossa sijaitsee Tell Umm-el-Breigat (Tebtynis). Toinen merkittävä löytöpaikka on ollut el-Behnesa (Oksyrhynkhos), Niilin Bahr Yussef -haaran laaksossa noin 160 kilometriä Kairosta etelään. Brittiläiset papyrologit Bernard P. Grenfell ja Arthur S. Hunt käynnistivät suuria kaivauksia näillä paikkakunnilla 1890-luvulla; kaivaukset rahoitti Egypt Exploration Fund (myöh. Society). Tekstilöydöt on julkaistu kahdessa merkittävässä sarjassa: The Oxyrhynchus Papyri (London 1898– ) ja The Tebtunis Papyri (London 1902–).
Muita papyrologian suuria nimiä eri puolilta maailmaa ovat muun muassa W. M. Flinders Petrie, U. Wilcken, L. Mitteis, F. Preisigke, P. Jouguet, G. Vitelli ja A. Calderini.
Papyrologia Suomessa
Muumiokartonkien papyrusteksteihin ja hiiltyneisiin papyruksiin erikoistunut Jaakko Frösén, joka on Helsingin yliopiston ylimääräinen kreikkalaisen filologian professori, on nykyään Suomen kuuluisin papyrologi. Wienissä hän on perehtynyt menetelmään, jolla muumiosuojusta varten käytetyt papyrukset voidaan irrottaa tutkittaviksi ilman että suojuksen kalkkipinnan maalaus tuhoutuu; hiiltyneiden papyrusten konservointiin hän on perehtynyt Kölnissä. Hänen kansainvälistäkin huomiota herättänyt ammattitaitonsa on sittemmin siirtynyt hänen oppilailleen. Niinpä esimerkiksi Erja Salmenkivi on jatkanut Frösenin työtä muumiokartonkien papyrustekstien parissa. 1990-luvulta lähtien Helsingin yliopiston entisestäänkin laajentunut papyrustutkimusryhmä on tutkinut ja julkaissut Petrasta löydettyjä hiiltyneitä papyruksia.
Kuwaitin lippu
Kuwaitin lippu otettiin käyttöön 7. syyskuuta 1961, virallisesti 24. marraskuuta 1961. Lipun värit tarkoittavat seuraavia asioita
Anna Mäkelä
Kittilän kunnanjohtajana
Mäkelä valittiin Kittilän kunnanjohtajaksi vuonna 2010. Vuonna 2014 Kittilän kunnanvaltuusto kyseenalaisti Mäkelän luottamuksen kunnanjohtajana. Taustalla oli muun muassa Mäkelän kunnanhallituksen tietämättä tekemä tutkintapyyntö kunnan osittain omistaman Levi Ski Resortin toimitusjohtaja Jouni Palosaaresta. Valtuuston puheenjohtaja Inkeri Yritys (vas.) kuitenkin keskeytti Mäkelän erottamisprosessin syyskuussa 2014 vedoten Levi Ski Resortia ja kunnanhallitusta koskevaan esitutkintaan. Marraskuussa 2014 kunnanvaltuusto kuitenkin äänesti Mäkelän erottamisesta ja hänen irtisanomisensa pantiin täytäntöön välittömästi. Mäkelän mukaan irtisanominen oli lainvastainen ja hän ilmoitti valittavansa valtuuston päätöksestä Pohjois-Suomen hallinto-oikeuteen.
Lapin käräjäoikeudessa alkoi 11. syyskuuta 2018 käsittely, jossa käsiteltiin rikosasiana prosessia, jonka päätteeksi Mäkelä irtisanottiin, ja sitä, miten työnantaja Kittilän kunta sinä aikana kohteli Mäkelää. Mäkelä oli siinä asianomistajana. Käräjäoikeus vapautti kuntapäättäjät syytteistä. Mäkelä valitti tuomiosta hovioikeuteen, joka piti käräjäoikeuden tuomion voimassa toukokuussa 2021 antamassaan ratkaisussa. Hän anoi valituslupaa korkeimpaan oikeuteen, mutta sitä ei myönnetty, joten hovioikeuden päätös irtisanomiseen liittyvästä päätöksenteosta jäi voimaan.
Piirtokirjoitus
Piirtokirjoituksia tutkiva tiede on epigrafiikka. Monet piirtokirjoitukset ovat tärkeitä lähteitä etenkin antiikin tapahtumiin. Piirtokirjoituksista on saanut alkunsa epigrammirunous.
100 minuuttinovellia
100 minuuttinovellia on István Örkényn novellikokoelma, joka nimensä mukaisesti sisältää sata lyhyttä novellia, minuuttinovellia. Kokoelma on ilmestynyt Juhani Huotarin suomentamana 2012, ja sen on julkaissut Atena.
Kärkikuntien seutukunta
Kunnat
Nämä kunnat yhdistyivät uudeksi Parikkalan kunnaksi vuonna 2005, jolloin Kärkikuntien seutukunta lakkautettiin ja Parikkala siirtyi Imatran seutukuntaan.
Minyas
Minyalaisten kerrotaan polveutuvan hänestä, ja argonauttien sanotaan olleen suurimmaksi osaksi hänen tytärtensä poikia. Heidän johtajansa Iason oli Klymenen poika. Minyalaisten keskuksia olivat Boiotia, erityisesti Orkhomenos, sekä Thessalian Iolkos.
Real Talk
Taustatietoa
Albumi debytoi Yhdysvalloissa Billboard 200 -listan kuudennella sijalla, ja sitä myytiin 179 000 kappaletta.
Soul of a New Machine
Vastaanotto
AllMusicin Jason Birchmeier antoi albumille kolme tähteä viidestä, sanoen "Fear Factory oli melko lailla aikaansa edellä vuonna 1992". Hän piti albumissa huomionarvoisena moninaisuutta: "Soul of a New Machine oli niin mullistava, koska se yhdisteli parhaita puolia metallin eri tyylilajeista", mistä syntyi "uniikki soundi".
Daniel (Raamattu)
thumb|Danielin vastaus kuninkaalle [[Briton Rivièren maalaamana, R.A. (1840–1920), 1890 (Manchester City Art Gallery)]]
Dekabristikapina
Jälkiselvittely
Kuolemantuomiolta säästetyt lähetettiin Siperiaan elinikäiseen pakkotyöhön. Yhdentoista tuomitun vaimot seurasivat vapaaehtoisesti miehiään häpeästä ja muun muassa aatelisarvon menetyksestä huolimatta. Venäjän kieleen on jäänyt heidän muistokseen sana dekabristivaimo kuvaamaan vaimon uskollisuutta miehelleen. Joidenkin dekabristien pakkotyö kesti aina vuoteen 1856 asti, kun Nikolai I:n kuoltua hänen seuraajansa Aleksanteri II armahti viimeisetkin.
Kaakkurin koulu
Koulu sijaitsee Kaakkurin kaupunginosan keskuksessa, Oulunlahdentien ja Kaakkurin ostoskeskuksen läheisyydessä. Koulun pihalla on kellotorni, jossa on taiteilija Jaakko Niemelän neonvalotaideteos Counting numbers. Taideteos on paljastettu samana vuonna kuin koulu aloitti toimintansa.
Ferrari Portofino
Ferrari Portofino on Ferrarin vuodesta 2017 lähtien valmistama urheiluautomalli, joka korvasi malliston edullisimpana mallina California T:n. Auto esiteltiin Frankfurtin autonäyttelyssä syksyllä 2017. Se on nimetty Italiassa sijaitsevan Portofinon kaupungin mukaan.
Portofinon voimanlähteenä on turboahdettu 3,9-litrainen V8-moottori, jonka teho on 600 hevosvoimaa ja vääntö 760 newtonmetriä. Voimansiirtona on seitsemänportainen kaksoiskytkinvaihteisto.
Kuningas
Yleistä
Kuninkaan vaimosta käytetään nimitystä kuningatar. Tällaisilla kuningattarilla on harvoin varsinaista valtaa, joskin historian saatossa on ollut poikkeuksiakin. Kuninkaan kuollessa kuningatar toimii yleensä holhoojahallitsijana, jos perillinen on vielä alaikäinen. Esimerkiksi Ranskassa kuningatar Anna Itävaltalainen toimi holhoojahallitsijana vuodet 1643–1651, kunnes hänen poikansa Ludvig XIV saavutti täysi-ikäisyyden.
Kuninkaan ja kuningattaren naispuolisia jälkeläisiä kutsutaan prinsessoiksi ja miespuolisia prinsseiksi. Valtaistuimen perijä on kruununprinssi tai kruununprinsessa, paitsi Isossa-Britanniassa, jossa tällaisia arvonimiä ei ole käytössä (mutta hallitsijan vanhimmalle pojalle saatetaan myöntää Walesin prinssin arvo).
Norfolkin taistelu
Tausta
thumb|vasen|Objective Norfolkissa palavia irakilaisia panssarivaunuja. Norfolkin taistelu sai nimensä Objective Norfolkin mukaan, joka viittasi alueeseen, jonka valloituksen oli saanut tehtäväkseen amerikkalaiseen kenraaliluutnantti Frederick M. Franksin johtamaan VII armeijakuntaan kuulunut kenraalimajuri Thomas G. Rhamen komentama 1. jalkaväkidivisioona. Norfolk oli yksi kolmesta VII armeijakunnan Irakin tasavaltalaiskaartin Tawakalna-divisioonaa vastaan käymästä taistelusta. Kaksi muuta olivat 73 Easting ja Objective Dorset. Objective Norfolk kattoi alueen, jolla sijaitsi Irakin armeijan huoltokeskuksia Irakin ja Saudi-Arabian välisen öljyputken (IPSA) varrella kulkevasta tiestä haarautuvien teiden varrella Irakin Kuwaitin vastaisesta rajasta länteen. Alue oli Tawakalna-divisioonan eteläistä puolustuslinjaa ja Irakilla oli alueella myös 18. mekanisoitu prikaati, 37. panssariprikaati ja 12. panssaridivisioona. Puolustavien joukkojen tehtävänä oli pysäyttää kohti itää etenevät koalition joukot ja mahdollistaa näin Kuwaitissa olleiden irakilaisjoukkojen vetäytyminen.
Taistelu
Samaan aikaan eversti David Weismanin johtama 3. prikaati kohtasi T-55-vaunuilla varustetun irakilaisen panssaripataljoonan. Monet irakilaiset vaunumiehistöt olivat poistuneet vaunuistaan lähimaastoon ilmaiskujen takia, jotka olivat tuhonneet monet irakilaisten ajoneuvot. Tajuttuaan amerikkalaisten saapuneen alueelle monet yrittivät silti tulittaa hyökkääjiä. Amerikkalaisista puolustusasemat näyttivät tyystin tuhotuilta, mutta niiden joukossa oli muutamia vielä ehjiä irakilaisia ajoneuvoja. Amerikkalaiset M1 Abrams -panssarivaunut ajoivat puolustusasemien läpi ja niitä seurasivat Bradley-vaunut. Palavat irakilaisvaunut valaisivat jälleen amerikkalaiset ja muutamat puolustajat alkoivat tulittaa vaunuja eri suunnilta. Yksi Bradley otti osuman ja kolme amerikkalaista haavoittui. Bradleyt ottivat osumia myös irakilaisten panssarintorjuntaohjuksista.
Kello 00.30 Objective Norfolkin läpi kulki yhdeksän amerikkalaista pataljoonaa ja nyt amerikkalaiset havaitsivat irakilaiset lämpökameroillaan tulematta itse havaituiksi. Puolustajat tuhottiin ilman, että näillä oli mahdollisuutta vastata tuleen. 1. jalkaväkidivisioonan sektorin pohjoisosassa kohdattiin irakilaisten T-55 ja T-72-panssarivaunuja. Amerikkalaiset vetäytyivät ensimmäisten laukaustenvaihtojen jälkeen ja jatkoivat hyökkäystään kello 06.15 tuhoten irakilaisten bunkkereja, panssariajoneuvoja ja tykistöä.
Förbindelsedikten
Förbindelsedikten on ruotsalainen riimikronikka, joka yhdistää Eerikinkronikan ja Kaarlenkronikan. Teos käsittelee vuosia 1319–1389.
Kiinan kansantasavallan vaakuna
Kiinan kansantasavallan vaakuna on Kiinan kansantasavallan kansallistunnus lipun ja kansallislaulun ohella. Se kuvaa Taivaallisen rauhan porttia, josta avautuu portti Kiellettyyn kaupunkiin Taivaallisen rauhan aukiolta, Pekingissä. Vilja kuvaa maataloutta ja ratas teollisuustyöläisiä. Viisi tähteä kuvaavat Kiinan viittä kansaa tai viittä yhteiskuntaluokkaa.
Pohjois-Jemenin sisällissota
Tausta
thumb|vasen|[[Sayf al-Islam Mohammed al-Badr valokuvassa Pohjois-Jemenin sisällissodan aikana.]] Zaidilainen imaami Yahya Muhammad Hamid ed-Din julisti Jemenin itsenäiseksi Osmanien valtakunnasta 30. lokakuuta 1918, ja vuonna 1926 hän julisti itsensä Jemenin kuningaskunnan hallitsijaksi. Imaamit olivat Jemenin pohjoisosissa vaikuttaneen islamin zaidilaisen sektin johtajia, jotka valittiin tavallisesti muutamasta profeetta Muhammadista polveutuvasta suvusta. Imaami Yahyan suku oli Bayt Hamid al-Din. Kuninkaaksi noustessaan Yahya halusi ottaa käyttöön islamilaisen šarialain, kun taas yleisesti käytössä ollut laki oli niin sanottu heimolaki eli urf. Tilanne vaati näin heimojen poliittisen aseman heikentämistä.
Kvadrantidit
Kvadrantidit eli bootidit ovat meteoriparvi, jonka suurin aktiivisuus osuu 1.–5. tammikuuta väliselle ajalle. Vuoden 2015 maksimin ennustetaan osuvan tammikuun neljänteen päivään klo 4.
Carnival of Souls: The Final Sessions
Carnival of Souls: The Final Sessions on yhdysvaltalaisen rockmusiikkia esittävän Kissin seitsemästoista studioalbumi. Albumin tuottivat Toby Wright, yhtyeen laulaja ja rytmikitaristi Paul Stanley ja basisti-laulaja Gene Simmons. Carnival of Souls: The Final Sessions julkaistiin vuoden 1997 lokakuussa. Albumi oli kuitenkin ennen virallista julkaisuaan ehtinyt vuotaa internetissä, ja siitä liikkuneet bootleg-painokset heikensivät albumin myyntiä. Levy-yhtiö Mercury Records ei myöskään panostanut albumin markkinointiin. Siitä tuli Music from ”The Elder” -albumin jälkeen toinen Kissin studioalbumi, joka ei ylittänyt Yhdysvalloissa kultalevyn myyntimäärää. Albumin sijoitus Billboard 200 -albumilistalla Yhdysvalloissa oli korkeimmillaan 27.
Roope Ankan elämä ja teot 2
Roope Ankan elämä ja teot 2 (The Life and Times of Scrooge McDuck Companion) on Don Rosan kirjoittama ja piirtämä sarjakuvien kokoelma Roope Ankan elämän eri vaiheista. Se on jatko-osa hänen Roope Ankan elämä ja teot -kirjalleen.
Fly Me to the Moon
Fly Me to the Moon, alkuperäiseltä nimeltään In Other Words, on Bart Howardin vuonna 1954 säveltämä ja sanoittama kappale. Kaye Ballard äänitti kappaleen ensimmäisenä vuonna 1954. Siitä lähtien kappaleesta on tullut usein populaarikulttuurissa esiintynyt jazzstandardi; Frank Sinatran vuoden 1964 versio yhdistettiin läheisesti Apollo-avaruusohjelmaan ja kappale esiintyi japanilaisen animaatiosarjan Neon Genesis Evangelion jokaisen jakson lopussa, sisältäen useiden eri artistien coverversion kappaleesta.
Missouri (joki)
Missouri syöksyy Great Fallsin kaupungin kohdalla putoukseen, joka on myös perinteinen purjehduskelpoisuuden ääripiste. Joki kulkee Pohjois- ja Etelä-Dakotan kautta Nebraskan ja Iowan rajajoeksi, virtaa Sioux Cityn ja Omahan kaupunkien ohi, sen jälkeen Kansasin ja Missourin rajaksi, ja Kansas Cityn kaupungin kohdalla se kääntyy kohti Saint Louisia, jonka yläpuolella se yhtyy Mississippiin. Missourijoessa on huomattava savipitoisuus, mikä näkyy Mississippin veden samentumisena yhtymäkohdassa.
Missourin suurimpia sivujokia ovat Cheyenne, Kansas, Niobrara, Osage, Platte ja Yellowstone etelästä ja lännestä, sekä James ja Milk pohjoisesta.
Kankaanpään jäähalli
Kankaanpään jäähalli on valmistunut vuonna 1994. Se tehtiin paljolti talkootyönä. Hallia on laajennettu ja remontoitu vuosina 2013–2014. Hallia pitää yllä Kankaanpään Keinojää Oy. Hallia käyttää Kankaanpään Jääkarhut. Sen edustusjoukkue pelaa III-divisioonassa. Seurassa on lisäksi juniorijoukkueita ja taitoluistelijoita. Lisäksi Kankaanpään kaupunki ostaa vuoroja koululaisille.
Soroptimist International
Soroptimist International (SI) on ammatissa toimivien naisten vapaaehtoinen palvelujärjestö, joka toimii paikallisten, kansallisten ja kansainvälisten yhteisöjen kanssa ja pyrkii vaikuttamaan aktiivisesti päätöksentekoon yhteiskunnan kaikilla tasoilla. Järjestö ei ota kantaa puoluepoliittisiin eikä uskonnollisiin kysymyksiin. Järjestöllä on lähes 100 000 jäsentä ja 3 000 klubia 126 maassa. Suomessa järjestöllä on 59 klubia ja 1 400 jäsentä.
USS Kraken (SS-370)
Espanjan laivasto
Espanjan laivasto otti aluksen palvelukseen 25. lokakuuta 1959 nimellä Almirante García de los Reyes (E1). Natoon liittymisen jälkeen laivasto otti 1961 käyttöön uuden runkonumeroinnin, jolloin aluksen runkonumeroksi tuli S31. 1960-luvulla alus oli laivaston ainoa modernisukellusvene. Sukellusvenelaivaston muut alukset olivat saksalainen tyypin VIIC (U-573) ja kolme vanhaa D-luokan venettä.
Néa Alikarnassós
Kunnallisyksikön osat
Néa Alikarnassóksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:
Rádio Nacional de Angola
Rádio Nacional de Angolalla on viisi radiokanavaa. Portugalinkielinen Canal A lähettää ohjelmaa ympäri vuorokauden koko maahan. Toinen yleiskanava on 14 kansallisellä kielellä toimiva Rádio Ngola Yetu. Luandassa toimivat urheilukanava Rádio Cinco ja musikkiradio Rádio FM Estéreo. Ulkomaanpalvelu Canal Internacional välittää ohjelmia portugaliksi, englanniksi, ranskaksi ja lingalaksi. RNA:lla on alueradiot Luandassa ja maan kaikissa provinsseissa. Ne välittävät aluelähetysten lisäksi Canal A:n, Rádio Cincon ja Rádio Ngola Yetun ohjelmia. Yhtiöllä on paikallisradiot myös Soyossa ja Lobitossa sekä kolmessa Luandan kunnassa.
Mazdak
Elämäkerta
Mazdakista ja mazdakealaisuudesta tiedetään varmasti vain vähän. Historialliset lähteet aiheesta perustuvat mazdakealaisuuden vastaisiin tarinoihin. Mazdakin sanotaan olleen Bamdadin poika ja hänen nimensä on iranilainen. Hän saavutti aseman Persian sasanidihallitsija Kavad I:n hovissa ja sittemmin kirjoittanut historioistija al-Masudin mukaan Mazdak oli zarathustralaisen pyhän kirjan Avestan tulkitsija. On mahdollista, että Mazdakin sittemmät näkemykset perustuivat aiemmin vaikuttaneen uskonoppineen Zardušt Khorraganin opetuksiin. Khorragania ei kuitenkaan ole sittemmissä lähteissä tulkittu vääräuskoiseksi, toisin kuin Mazdakia. Mazdakin opetuksissa ja mazdakealaisuudessa korostui ilmeisesti Zand, eli uskonnon tulkinta. Mazdakin tapauksessa tämä tarkoitti esimerkiksi yhteiskunnallisten uudistusten vaatimista. Mazdakealaisuudessa tämä tarkoitti esimerkiksi varallisuuden jakamista tasapuolisesti ja mahdollisesti liikkeen vihollisten liiottelun perustuen myös naisten pitämistä yhteisesti.
Centipede (videopeli)
Pelin ovat kehittäneet Dona Bailey ja Ed Logg. Peli kehitettiin heinäkuusta 1980 sen julkaisuun toukokuussa 1981 ja käytti aiemmin käytettyä vakaaksi osoittautunutta laitteistoa. Markkinoinnista tuli myönteistä palautetta ja muutaman viikon koekäyttö testipaikassa johti sen etenemiseen tuotantolinjalle ja jälleen julkaisuun.
KDM Olfert Fischer (F355)
Palvelus
Aluksella aloitettiin palveluksesta poiston valmistelut 18. elokuuta 2009.
Angela Montenegro
Luonne
Angela on matkustellut monissa paikoissa, joista suurin osa on saaria. Yhdessä jaksossa paljastetaan, että viimeisten kahdeksan vuoden aikana hän on asunut 25 eri osoitteessa kuudessa eri maassa. Hän on maininnut matkustamisesta Jamaikalle ja kerran hän työskenteli taikurin avustaja jolloin hänet sahattiin usein kahtia.
Raymond Domenech
Ura pelaajana
Domenech aloitti pelaajana ammattilaisuransa Olympigue Lyonissa 1969, jossa Domenech voitti Ranskan cupin, Coupe de Francen vuonna 1973 ja vuonna 1977 laitapuolustaja Domenech siirtyi Strasbourgin joukkueeseen, jossa hän pelasi vuoteen 1981 asti, saavuttaen Ranskan mestaruuden joukkueessa vuonna 1979. Vuonna 1981 Domenech siirtyi Strasbourgista, pääkaupinkiseuraan, Paris Saint-Germainiin, jossa Domenech pelasi ainoastaan vuoden ja siirtyikin vuonna 1982 Bordeauxiin, jossa hän pelasi kaksi kautta, ja viimeisellä Bordeaux-kaudellaan Domenech juhli Ranskan mestaruutta toistamiseen urallaan. Vuonna 1984 Domenech siirtyi Mulhousen joukkueeseen, jossa hän pelasi neljä vuotta, mutta peliakaa tuli vain 13 ottelussa, Vuonna 1988 Domenech lopetti pelaajauransa, joka oli kestänyt liki 20 vuotta.
Vuonna 1973 pelatessaan Lyonissa, Domenech sain ensimmäisen kutsunsa Ranska maajoukkueeseen, Domenech pelasi maajoukkueessa 8 ottelua, joista viimeisen vuonna 1979.
Nespithe
Nespithe on suomalaisen death metal -yhtye Demilichin ainoa studioalbumi. Alkuperäinen versio on Pavement Recordsin julkaisema. Vuonna 2003 albumin julkaisi uudelleen Century Media. Albumista julkaistiin vuonna 2009 rajoitettu vinyylipainos.
Jepua
Kylät
Vuosien 1960 ja 1970 taajamarajauksissa Jepuan ainoa taajama oli asemanseutu, jossa oli 616 asukasta vuonna 1960 ja 674 asukasta vuonna 1970.
Alexander Ytterell
Göran Greger Alexander Ytterell (s. 1. heinäkuuta 1991 Vetlanda, Ruotsi) on ruotsalainen jääkiekkopuolustaja, joka pelaa kotimaansa toiseksi korkeimmalla sarjatasolla HockeyAllsvenskan-joukkue Djurgårdens IF:ssä. Hän laukoo oikealta.
James Prior
Parlamentaariselta uraltaan vuonna 1987 vetäytynyt James Prior oli elinikäinen pääri.
Pohjois-Ossetia-Alania
Kaupungit
Väestöstä 63,8 prosenttia oli vuoden 2010 väestönlaskennan mukaan kaupunkilaisia. Suurin kaupunki oli Vladikavkaz (311 693 as.). Muita alueen kaupunkeja ovat Mozdok (38 768 as.), Beslan (36 728 as.), Alagir (20 949 as.), Ardon (18 774 as.) ja Digora (10 856 as.). Kaupunkityyppisiä taajamia oli väestönlaskennan mukaan vain yksi, pääkaupungin kaupunkipiirikuntaan kuuluva ja pääkaupunkiin kiinni kasvanut Zavodskoi (16 792 as.)
Pierre Laclède
thumb|Pierre Laclède Perre Lacléde Liguet (22. marraskuuta 1729 Bedois, Ranska – 20. kesäkuuta 1778 ) oli turkiskauppias ja Amerikan uudisraivaaja. Hän eli parisuhteessa miehensä hylkäämän naisen kanssa, mutta katolinen kirkko ei sallinut avioeroa, joten suhde pysyi laillistamattomana. Poikapuoli Auguste Chouteau seurasi Laclèdea Amerikkaan. He yhdessä löysivät Mississippin varrelta vuonna 1763 hyvän kauppapaikan, jonka nimesivät St. Louisiksi. Tähän kehittyi myöhemmin Saint Louisin kaupunki, nykyisten Yhdysvaltojen Missourin ja Illinoisin osavaltioiden rajalle. Laclede kuoli köyhtyneenä ja sairaana laivalla Mississippijoella lähellä Arkansasia vuonna 1778.
John Jameson
John Jameson (Man-Wolf) on kuvitteellinen hahmo Marvelin sarjakuvamaailmassa. Hän kuuluu Hämähäkkimies-sarjakuvien sivuhahmoihin ja on Daily Buglen omistajan ja päätoimittajan J. Jonah Jamesonin poika. Hänen ensiesiintymisensä oli Amazing Spider-Man #1-lehdessä, ja hänet loivat Stan Lee ja Steve Ditko.
Järvelä
Alueella on asutuksen lisäksi paljon erilaisia yrityksiä, kuten ruokakauppoja, huoltoasema, rautakauppa, apteekki, Alko, ravintoloita, elokuvateatteri Järvelän Kino, posti, kampaamo, pankki ja autokorjaamoita. Järvelässä toimivia kunnallisia palveluja ovat muun muassa peruskoulu, kirjasto, päiväkoti, nuorisotila, terveysasema ja uimahalli. Järvelässä toimineen Kärkölän lukion toiminta loppui vuonna 2015 pienen opiskelijamäärän takia. Lähin lukio on nyt Hausjärven Oitissa, kun Hollolassakaan ei ole enää lukiota.
Liga Leumit
Liga Leumit on Israelin jalkapalloilun toiseksi korkein sarjataso. Kaudella 2018–19 sarjassa pelaa 16 joukkuetta. Samaisella kaudella liigan kausi oli jaettu kahteen osaan: varsinainen osuus koostui 30 ottelusta, jonka jälkeen kahdeksan parasta pääsi nousukarsintasarjaan ja kahdeksan heikointa putoamiskarsintasarjaan. Noususarjasta kaksi parasta joukkuetta nousee pääsarja Ligat ha’Aliin. Putoamissarjasta kaksi huonointa putoaa suoraan Liga Alefiin ja kolmanneksi viimeiseksi sijoittunut pelaa erillisen karsintasarjan.